1. **Vanhu vaMwari muEgipita(Ekisodho 1:1-14)**
   * Bhuku rechipiri raMozisi rainzi“*Exodus*” muchiLatin nekuda kwechinyorwa chayo. Asi muchiHebheru rinozivikanwa se“*Shemot* ” (Mazita), nokuda kwemazwi aro okutanga (Ekisodho. 1:1).
   * Mazita” aya ndeaya aJakobho nevanakomana vake.Boka duku revanhu 70( Gen. 46:26-27; Ekis. 1:5 ). Nokufamba kwenguva, vakakura kuva vanhu vane uto revarwi vanenge 600 000(Eki. 12:37).
   * Mwanakomana waJakobo, Joseph, aive gurukota kuna Farao wedzinza rechi 17th weHyksos, kwete Egipt, mavambo. Pakakundwa maHyksos, dzinza idzva rakatanga muEgipita,“wakaŋga asina‐kuziʋa Josefa” (Ekisodho. 1:7-8).
   * Izvi zvakaunza Israeri kumamiriro ezvinhu akaoma ( Ekisodho 1: 9-14 ). Zvisinei, pamagumo ebhuku raEkisodho, mamiriro ezvinhu anoshanduka zvachose: Isiraeri anonamata akasununguka, pamberi pohuvepo hwaMwari chaihwo ( Ekisodho 40:38 ). Dzidziso yebhuku racho yakajeka: Mwari ndiye ari kutonga; Achatiponesa, kunyange kana mamiriro ezvinhu akaita kuti zviratidzike sezvisingabviri.
2. **Kubva kuna Abhurahama kusvika kuna Mozisi(Genesisi 15:13; Ekisodho 1:8)**
   * Mozisi naPauro vanowedzera makore 30 kunhambo iyi, vachiidzorera kukudanwa kwapaHarani(Eki. 12:40; VaGa. 3:17):
     + FKubva pakudanwa kwaAbrama paHarani kusvikira Jakobho asvika muEgipita: makore 215
     + Kubva pakusvika kwaJakobho muEgipita kusvikira paKubuda: makore 215
   * Uye Jakobho akasvika sei kuEgipita? Nenzira inoshamisa chose. Pasinei nekuedza kuuraya Josefa, akava mutungamiriri weEgipita. Nemhaka yechinzvimbo chake, akakwanisa kuunza mhuri yake yose.
   * Zvose izvi zvakaitika rini? Hatizive mazuva chaiwo, asi isu tinoziva zvakakwana kuti tizvikwanise munhoroondo inozivikanwa (iyo ine zvakare mazuva asina kurongeka).
   * 1 Madzimambo 6:1 inoti Kubuda kwakaitika makore 480 gore rechipiri raSoromoni risati rasvika. Kana zuva iri rakarurama uye richisanganisira, rinotiisa ku1445 BC. Kana tikafunga iyi "nhamba yakatenderera," uye tichifunga nezverufu rwaFarao, kubuda kwakaitika muna 1450 BC. Neizvi,tinogona kuona nguva dzinoverengeka muhupenyu hwaMozisi.
     + **Ahmose I** (1575/1550). Anokurira vaHyksos. Ndiye Farao “wakaŋga asina‐kuziʋa Josefa” akaisa vaIsiraeri muhuranda(Eki. 1:8-12)
     + **Amenophis I** (1550/1530). Akaenderera mberi nekudzvanyirira vaIsiraeri (Eki. 1:13-14)
     + **Thutmose I** (1530/1517). Akarayira kuti vana vechiHebhuru vaurayiwe(Eki. 1:15-22)
     + **Mozisi** (1530/1410). Akatorwa kuita mwana nemwanasikana waThutmose I, Hatshepsut
     + **Thutmose II** (1517/?). Panguva yokutonga kwake, Mozisi akatiza Egipita (1490)
     + **Hatshepsut** (?/1479). Akafa “mwanakomana” wake asati adzokera kuEgipita
     + **Thutmose III** (1479/1450). Farao weKubuda. Mwanakomana wake wedangwe ai“tarisira zvipfuwo” asi haana kumbotonga, sezvo akafa mudambudziko rechigumi
     + **Amenophis II** (1450/1424). Mwanakomana waThutmose III, asi asiri dangwe rake
3. **Kukunda Kwekutendeka(Ekisodho1:15-22)** 
   * Dzinza rechi18 reEgipita pakutonga,raivenga vatorwa. Uyezve, vaIsiraeri vakanga vawanda zvokukwanisa kupanduka ( Ekis. 1:9-10 ). Saka vakavakurira zvishoma nezvishoma:
     + Vakagadza vatariri ekuvamanikidza kuvaka zvivako(Eki. 1:11)
     + Vakasimbisa zvavaida, vachivashandura kuva vashandi/varanda(Eki. 1:13-14)
     + Vakaraira kuti varume vafe, vachishandisa vananyamukuta(Eki. 1:15-16)
     + Pakupedzisira, vakamanikidza rufu rwevana vechirume nechisimba(Eki. 1:22)
   * Pakati pekutambudzika uku, kutendeka kwevananyamukuta, Shifra naPua, kunooneka ( Eki. 1:15-19). Mozisi anosiya zita raFarao, asi anotipa mazita avo.
   * Panonyorawo, kuti tidzidze, kuti Mwari akavakomborera sei nokuda kwokutendeka kwavo(Eki. 1:20-21).
4. **Mwanakomana weNairi(****Ekisodho 2:1-10)**
   * “Akanaka” anoperevedza pakurondedzera mwanakomana waJokebhedhi ( Eki. 2:2 ) Shoko rechiHebheru“*tob* ” (akanaka, akakwana) ndiro rimwe chete rinoshandiswa naMwari kutsanangura kukwana kwezvisikwa zvake (Gen. 1:31).
   * Mwari aive nemarongero akakosha kwaari. Amai vakazviisa pangozi; mukadzi wechidiki akabatwa moyo; mwana akataura nohuchenjeri… uye mudzikinuri wenguva yemberi akaponeswa parufu(Eki. 2:3-7).
   * Hatizivi zita raakapiwa nevabereki vake, asi tinoziva zita raakapiwa naamai vake vatsva, mwanasikana waFarao: *Hapimosis* (mwanakomana wamwari waNairi).

Asi aingozviti “mwanakomana","*mosis*," Mozisi (Eki. 2:10).

* + Amai vake vakashandisa zvakanaka makore mashomanana avakanga vamuchengeta ( Eki. 2:8-9 ). Vakamudzidzisa kuva mwana waMwari wechokwadi. Ibasa rinokosha zvakadini rinoitwa naamai mukurera vana vavo mukutya Mwari!

1. **Musununguri akakundikana (Ekisodho 2:11-25)**
   * Tinoziva zvishoma nezvehuduku hwaMozisi. Semunhu aizogona kuva mugari wenhaka kuchigaro choumambo, angadai akawana dzidzo nokuda kwahwo, kubatanidza unyanzvi hwehondo nedzezvamatongerwe enyika (EGW, "Patriarchs and Prophets," p. 223). -Non Official Translation by Gift Mawoyo
   * Tinoziva kuti nguva pfupi Mozisi asati asvitsa makore 40, Thutmose II akanzi farao pamusana pezvamatongerwe enyika.Mozisi akabva atenda kuti nguva yakanga yasvika yokuti asunungure vanhu vake vaIsiraeri. Asi akatanga kusunungurwa kwake nekuuraya muEgipita. Uku kwaive kukanganisa kukuru (Ekisodho. 2:11-12). Kunyange vanhu vake vakanga vasingamuoni semusununguri wavo ( Ekis. 2:13-14 ; Mab 7:25).
   * Mumazuva mashomanana chete, akabva pakuva nhengo yairemekedzwa mudare raFarao achiva mufudzi mupoteri ( Ekis. 2:15-22 ). Zvisinei, Mwari haana kuramba Mozisi; panzvimbo pezvo, akaramba achivimba naye, pasinei zvapo nechikanganiso chake.